Nicolaus Schütz
Nicolaus (vulgo: Klaus) Schütz (natus Heidelbergae 17 Septembris 1926, mortuus die 29 Novembris 2012 Berolini) est vir publicus Germaniae et sodalis SPD.

Munus 
Familia Schütz anno 1936 Berolinum migravit, ubi Schütz anno 1944 scholam finivit. Tum miles eruditus est et ultimis diebus Belli Orbis Terrarum II graviter sauciatus est. Brachio laevo debilitatus manebat. Anno 1946, Berolini linguae Theodiscae atque historiae studere coepit. Anno 1949/1950 in Universitate Harvardiana, et rebus politicis studebat. Anno 1951, adiutor in Universitate Berolini factus est.

Cursus honorum

Ante 1967 
Schütz ab anno 1947 sodalis SPD fuit, annis 1955–1957 domus legatorum Berolini, annis 1958–1961 Dietae Foederalis legatus fuit. Eo anno legatus Berolini apud Rem publicam Foederalem Germaniae factus est, quem officium ad annum 1966 gessit. Eo anno Gulielmus Brandt administer rerum exterarum eum secretarium civitatis nominavit.

Magister civium regens Berolini 
Anno 1967, cum Henricus Albertz (SPD) magister civium regens Berolini ab officio se recessit, Schütz 19 Octobris eius successor creatus est. Anno 1971, electione domus legatorem maioritatem absolutam SPD defendere potuit, sed anno 1975 CDU primo tempore factio fortissima creata est. Post controversias propter pecunias subtractas, Schütz anno 1977 ab officio decessit. Theodericus Stobbe 2 Maii successor eius creatus est.

Legatus Germaniae in Israele 
Tum ab anno 1977 ad annum 1981 legatus Germaniae in Israele fuit.

Ultimi cursus anni 
Annis 1981–1987 praefectus Undae Germanicae stationis emissoriae fuit, quae peregrinos de rebus Germanicis certriorem facit. Denique ad annum 1993 praefectus eius magistratus Rhenaniae Septentrionalis-Vestfaliae erat, qui stationes emissorias custodiat. Ultimis annis Berolini habitabat.

Alumni Universitatis Harvardianae
Alumni universitatum et scholarum Berolinensium
Magistri civium superiores Berolini
Praesides Consilii Foederalis Germaniae